फ्ही इक भूंचाल आला लेखा इक नेवी अफसर, पूरी बर्दी च, हत्थै च केक आला डब्बा फड़े दे पार्टी च आया। इयै पूजा दा मनु अंकल हा। केक ज्हाजै दी शकली दा हा ते मनु ने सुनाया हा जे ए उसने गोआ दा मंगोआया ऐ। पूजा मती खुश ही ते मनु अंकल, मनु अंकल आखी-आखी ओदे अग्गें-पिच्छें पाह्लां पा दी ही। मिन्नी उसले दी अति शरमाऽ दी ही। जिसले दा पूजा ने सुनाया हा जे ओदे आंदे दे इक जोड़ी कलिप्प मिन्नी ने बी लाए दे न। मनु कोला मिन्नी ओदी नौकरी समुंदर, ज्हाज, दूर-पारै दे मुल्खें दियां गल्लां पुच्छा दी ही। मनु मरचैंट नेवी दी नौकरी च जित्थें नेईं बी गेदा हा उत्थुं दियां गल्ला मिन्नी गी सुनाई-सुनाई ‘इम्प्रैस्स’ करा दा हा।